钦定古今图书集成/明伦汇编/闺媛典/第049卷 > 刘国美妻林氏
## 钦定古今图书集成/明伦汇编/闺媛典/第049卷 > 刘国美妻林氏

按《延平府志》：“林氏，名愈娘，刘国美妻，沙县人。至正末，
江西寇邓克明破县，氏失夫所在，匿草间，为贼所掠，
迫以行。时同行邻妇十馀人至安济桥，谓诸妇曰：‘吾
宁死不受辱’。复拊其怀中子曰：‘与其弃于道，谁怜而
鞠之，犹死也’。痛哭，俱投河死。通判刘总以闻，诏旌表。”